Cuntegn
I.	Disposiziuns generalas	3
II.	Determinaziuns finalas	4
Disposiziuns generalas
Sebasond sigl art. 51 alinea 4 dalla lescha da baghegiar (LB) relai la suprastonza communala da Sagogn la suandont uorden da taxas per la procedura per lubientschas da baghegiar. 
Determinaziuns finalas
Rimnada sistematica 
da dretg communal dalla
Vischnaunca da Sagogn
Nummera
0220.01.01
Tetel
Uorden da taxas da baghegiar
Ediziun
Ediziun dils 18.02.2024

Revisiun dils 16.04.2015
Ediziun dils 27.05.2014
Revisiun dils 27.11.2000
Ediziun dils 12.03.1982
Valeivel
05.03.2024
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 09.03.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 09.03.2024 tras Thomas Candrian
Applicaziun
Art. 1
Applicaziun
Quei uorden da taxas vegn applicaus per tuttas proceduras per lubientschas da baghegiar.

Ella ei era applicabla per las proceduras da lubientscha ch'ein prevedidas els reglements d'avertura.
Taxa per tractar
Art. 2
Taxa per tractar
Per tractar damondas da baghegiar tenor art. 51 cefra 1 LB vegn ei encassau ina taxa da frs. -.75 per m3 cubatura dalla construcziun, denton sil pli pauc frs. 250.--.

Quella taxa per tractar cuarcla las spesas dalla vischnaunca per examinar, publicar e tractar la damonda e las controllas sco era ils cuosts da canzlia.
Cuosts supplementars
Art. 3
Cuosts supplementars
Sco cuosts supplementars ch'ein buca curclai tras la taxa per tractar valan las suandontas prestaziuns dalla vischnaunca:

las expensas per consultaziuns da baghegiar,
ils cuosts per expertisas e giurists,
discuors e conferenzas cul petent,
per far specialmein diever dall'instanza da baghegiar
Midadas da projects e prolungaziuns

Ils cuosts supplementars vegnan mess a quen al petent mintgamai tenor igl uorden da taxas dall’administraziun.

Ils cuosts per expertisas d'ordeifer vegnan mess a quen al petent tenor il quen tschentaus digl expert.
Autras decisiuns en fatgs da baghegiar
Art. 4
Autras decisiuns en fatgs da baghegiar
Per tuttas proceduras da baghegiar che pertuccan buca las disposiziuns dils art. 2 e 3 sco era per decisiuns da fallonza, da restabiliment e decisiuns preliminaras vegn ei incassau ina taxa calculada tenor las expensas effectivas dalla vischnaunca, denton silmeins frs. 100.-

La taxa ei da quintar tenor las disposiziuns digl art. 3 alinea 2 e 3.
Refusada ni nunrealisaziun
Art. 5
Refusada ni nunrealisaziun
Vegn ina damonda da baghegiar renviada, ni vegn in project da baghegiar lubius buca exequius, ston taxas e cuosts supplementars tuttina vegnir pagai.
Tschentar quen
Art. 6
Tschentar quen
Taxas e cuosts supplementars tenor art. 2 tochen 5 vegnan fixai e tschentai a quen il mument che la decisiun sur dalla damonda da baghegiar vegn communicada.

Expensas supplementaras vegnan tschentadas a quen al pentent schispert ch’ils cuosts ein enconuschents.
Pagament dallas taxas
Art. 7
Pagament dallas taxas
Tuttas taxas ein da pagar enteifer 30 dis dapi la consignaziun dalla decisiun, denton en mintga cass avon ch'entscheiver a baghegiar.
Vigur
Art. 8
Vigur
Quest uorden entra en vigur suenter ch’ell ei vegnius approbaus dalla suprastonza communala.

Quest uorden remplazza tutts uorden anteriurs.
Ediziun approbada dalla Suprastonza communala ils
05.03.2024
Ediziun approbada dalla Radunonza communala ils
-
Ediziun approbada dalla Regenza dil cantun GR ils
-
Uorden da taxas da baghegiar
Rimnada sistematica da dretg communal		Pagina 2 da 5
Uorden da taxas da baghegiar - Determinaziuns finalas	05.03.2024
Rimnada sistematica da dretg communal		Pagina 2 da 5